Le Mespris de la vie et consolation contre la mort/« Ô grande esmerveillable estrange affection »
# Le Mespris de la vie et consolation contre la mort/« Ô grande esmerveillable estrange affection »

### CXCV.

O grande esmerveillable estrange affection De nostre Redempteur, dont la mort vengeresse N'a seulement sauvé nostre ame pecheresse, Mais reservé le cors à resurrection.

Corruptible jadis, en incorruption Il ne rescuscitera & semé en foiblesse Il se relevera en vigueur & proüesse Tiré pour vivre en gloire hors de confusion

Fait en cors animal la haut il rescuscite En cors sprirituel, ou joyeus il habite A l'objet du Seigneur son nom glorifiant.

Ainsi la vie est vive & la mort est mourante, Car le second Adam fust fait ame vivante Ainsi que le premier esprit vivifiant.

